Mõtlesin et hakkan siia saiti toppima ükshaaval ka oma ilukirjanduslikke katseid. See sunniks mind need üle töötamata ja lõplikult valmis tegema ja ehk on võimalikul lugejalgi pisut huvitav. Siinse päeviku juures on selle siukene poolvinnas olek kõige problemaatilisem ja teisalt ka kõige toredam ja väljakutsuvam. Et oleks nagu privaat aga teisalt saavad teised ka piiluda ja sõna sekkagi öelda. See on tore et saavad. Lausa vaielda võiks ja minugi poolest või kiselda. Teisalt annab just nimelt siuke poolvinnas oleks  teatud erisusi mida ei ole ei portaalil ega paberkandjal. Eetiliselt oled sa siin puhta vaba ütlema mida tahes, kui vaid tahaks. See on ikkagi virtuaalne päevik ja ei ole mõeldav et siin kirjutatu kellegi asi oleks. Juhul kui ma ei õpeta trotüüli bensiinis lahustama või pulbriretsepte ei levita. Kui ma aga salmikusse kirjutan et Imelik on narr ja sulle seda lugeda annan siis ei tohiks Imelik saada mind hageda.